Det er ekstra vigtigt at vælge den rette størrelse, når du køber loafers. På grund af den lave – eller helt manglende – hæl kan skoene nemt glide af fødderne, hvis ikke størrelsen er helt rigtig. Loafers skal sidde tæt uden at gnave, og du bør bruge skohorn, når du skal have dem på, da bagkappen ellers nemt strækkes, hvilket ødelægger pasformen på skoene. Loafers i læder giver sig en smule ved brug, så vælg gerne et par, der er en anelse til den lille side.